

**Gádoros Nagyközség Önkormányzata**

**5932 Gádoros, Kossuth u. 16.**

ELŐTERJESZTÉS

a KÉPVISELŐ-TESTÜLET 2025. április 29-ei ülésére

**. Napirend:**

**Tárgy: A szociális célú tüzelőanyag igénylésével kapcsolatos pályázat benyújtásáról, az önerő biztosításáról**

**Előterjesztő:** Dr. Szilágyi Tibor Polgármester

**Készítette:** Kőszegi Erzsébet Mária jegyző

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária s.k. jegyző

**Az előterjesztéssel kapcsolatos törvényességi észrevétel:**

**A döntéshez egyszerű**

**minősített**  **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Az előterjesztés zárt ülésen tárgyalható. ⬜**

**E L Ő T E R J E S Z T É S**

**A Képviselő-testület 2025. április 29-én tartandó ülésére a szociális célú tüzelőanyag igénylésével kapcsolatos pályázat benyújtásáról, az önerő biztosításáról**

**Tisztelt Képviselő-testület!**

Az előző évekhez hasonlóan idén is pályázatot írt ki a helyi önkormányzatokért felelős miniszter – az államháztartásért felelős miniszter egyetértésével – a Magyarország 2025. évi központi költségvetésről szóló 2024. évi XC. törvény 3. melléklet 2.3.1. pont szerint a települési önkormányzatok szociális célú tüzelőanyag vásárlásához kapcsolódó támogatásra.

A támogatásra a Minisztérium 2024. január 1-jei adatai alapján az 5000 fő lakosságszámot meg nem haladó települési önkormányzatok pályázhatnak. Az önkormányzatok pályázhatnak lágylombos tűzifára, keménylombos tűzifára, valamint barnakőszénre. Az önkormányzat egy fajta tüzelőanyag megvásárlásához igényelhet támogatást.

A költségvetési törvény 3. melléklet 2.3.1. pont alapján a pályázati célra 5000,0 millió forint áll rendelkezésre.

Az igényelhető mennyiség az alábbi mutatók együttes száma alapján kerül meghatározásra:

1. az önkormányzat 2024. évi átlagos közfoglalkoztatotti létszám adata
2. az önkormányzat 2023. évi, OSAP 1206 szerinti adatgyűjtése alapján aktív korúak ellátásában részesülők száma
3. az önkormányzat 2023. évi, OSAP 1206 szerinti adatgyűjtése alapján a rendszeres gyermekvédelmi kedvezményre jogosultak száma (osztva hárommal), illetve
4. a 2024. január 1-ei lakosságszámból a 80 év feletti korcsoportos adata (osztva kettővel)

A támogatás vissza nem térítendő költségvetési támogatás.

A keménylombos tűzifa igénylése esetén az önkormányzat legfeljebb 2 erdei m3/ellátott tűzifa, a lágy lombos tűzifa igénylése esetén legfeljebb 3 erdei m3/ellátott tűzifa, barnakőszén igénylése esetén legfeljebb 6 mázsa/ellátott mennyiséget igényelhet.

A szükséges adatok figyelembevételével a maximálisan igényelhető mennyiség 2025. évben

**Lágylombos tűzifa** esetében **621 m3** A vállalt **önerő 1.577.340 forint.**

**Keménylombos tűzifa** esetében **414 m3**  A vállalt **önerő 1.051.560 forint.**

**Barnakőszén** esetében **1.242 mázsa** A vállalt **önerő** **1.577.340 forint.**

A pályázatot elektronikusan kell benyújtani. **A pályázat elektronikus rögzítésének határideje 2025. április 30.**

A felosztás alapján a miniszter az igényelt mennyiségnél kevesebb tüzelőanyag megítélésére is jogosult.

A miniszter a benyújtott pályázatokról a rendelkezésre álló előirányzat erejéig, a pályázatok miniszterhez történő beérkezését követő 15 napon belül dönt, de legkésőbb 2025. május 31-ig.

A Kedvezményezett a támogatásból vásárolt tüzelőt 2026. február 16-áig oszthatja ki a rászorulók részére.

Az Önkormányzat 2025. évi költségvetéséről szóló 2/2025. (II.19.) önkormányzati rendelete szociálpolitikai juttatásokban szerepel.

Kérem a Tisztelt Képviselő-testületet az előterjesztés megvitatására, és – amennyiben a pályázat benyújtásáról döntenek – a határozat meghozatalára.

1. **Határozati javaslat:**

A Képviselő-testület kinyilvánítja, hogy a szociális célú tüzelőanyag vásárlása kapcsán pályázatot nyújt be, és a **lágylombos tűzifa** megvásárlásához szükséges önerőt **1.577.340 forintot**, valamint a szállítási és egyéb költségeket a szociális segélykeret terhére biztosítja.

Gádoros Nagyközség Önkormányzata vállalja, hogy a szociális célú lágylombos tűzifában részesülőktől ellenszolgáltatást nem kér.

**Felelős**: Dr. Szilágyi Tibor polgármester

**Határidő**: értelem szerint

1. **Határozati javaslat:**

A Képviselő-testület kinyilvánítja, hogy a szociális célú tüzelőanyag vásárlás kapcsán pályázatot nyújt be, és a **keménylombos tűzifa** megvásárlásához szükséges önerőt **1.051.560** **forintot**, valamint a szállítási és egyéb költségeket a szociális segélykeret terhére biztosítja.

Gádoros Nagyközség Önkormányzata vállalja, hogy a szociális célú keménylombos tűzifában részesülőktől ellenszolgáltatást nem kér.

**Felelős**: Dr. Szilágyi Tibor polgármester

**Határidő**: értelem szerint

1. **Határozati javaslat:**

A Képviselő-testület kinyilvánítja, hogy a szociális célú tüzelőanyag vásárlás kapcsán pályázatot nyújt be, és a **barnakőszén** megvásárlásához szükséges önerőt **1.577.340 forintot**, valamint a szállítási és egyéb költségeket a szociális segélykeret terhére biztosítja.

Gádoros Nagyközség Önkormányzata vállalja, hogy a szociális célú barnakőszénben részesülőktől ellenszolgáltatást nem kér.

**Felelős**: Dr. Szilágyi Tibor polgármester

**Határidő**: értelem szerint

Gádoros,2025. április 8.

Dr. Szilágyi Tibor

polgármester