

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. április 29-ei rendes ülésére

**Napirend:**

**Tárgy:**  Tájékoztatás a nem közművel összegyűjtött háztartási szennyvíz begyűjtésére vonatkozóan

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. április 29-én tartandó rendes ülésére**

**a nem közművel összegyűjtött háztartási szennyvíz szállításáról**

Tisztelt Képviselő-testület!

*Előzmény:* Az Alföldvíz Zrt.-vel kötött közszolgáltatási szerződésben a nem közművel összegyűjtött háztartási szennyvíz begyűjtésének vállalkozói díja 2023. 08. 01-től 2025. április 30-ig 7.000,- Ft/m3 + ÁFA.

Az Alföldvíz Zrt. jelenlegi tájékoztatása szerint 2025. évben a jelenlegi költségek alapján 8.023,- Ft/m3 + ÁFA kompenzációs egységáron vállalja a nem közművel összegyűjtött háztartási szennyvíz begyűjtését. Az Önkormányzat fenti díjat minden elszállított köbméter után negyedévente megtéríti a Társaság számára.

Ha az önkormányzat a tervezett kompenzációt és annak összegét elfogadja, akkor írásban 2025. április 22. napjáig jelezni kell.

Elutasítás esetén az Alföldvíz Zrt. 2025. április 30. napjától nem látja el a közszolgáltatási szerződésben meghatározott szolgáltatást.

Kérem a Tisztelt Képviselő-testületet a tájékoztatás megtárgyalására és a határozat meghozatalára.

**Határozati javaslat:**

Gádoros Nagyközség Önkormányzat Képviselő-testülete dönt arról, hogy elfogadja 2025. év vonatkozásában az Alföldvíz Zrt.-vel (5600 Békéscsaba, Dobozi út 5.) fennálló közszolgáltatási szerződés alapján a nem közművel összegyűjtött háztartási szennyvíz begyűjtésére tervezett kompenzációt, mely 2025. május 01. napjától 8.023,- Ft/m3 + ÁFA.

Hatályon kívül helyezi 2025. április 30. napjával a 112/2023. (VII. 19.) KT határozatát.

Felkéri a Polgármester Urat a közszolgáltatási szerződés aláírására.

Felelős: Dr. Szilágyi Tibor polgármester

Erről értesül: Alföldvíz Zrt. Békéscsaba

Libor Zsolt Istvánné pénzügyi csoportvezető

Határidő: értelem szerint

Gádoros, 2025. április 7.

Dr. Szilágyi Tibor

polgármester