***Beszámoló a Kábeltelevízió szolgáltatás változásairól***

2024. 11.30-án kiértesítettük a Progádor Nonprofit Kft. kábeltelevízió szolgáltatást igénybe vevők ügyfeleinket, hogy 2025. február 1. napján módosulnak szerződéseik úgy, hogy az i-TV-vezetékes TV előfizetések díjai is a Központi Statisztikai Hivatal által a tárgyévet megelőző év vonatkozásában közzétett éves átlagos fogyasztói árindex mértékével megegyezően csökkennek vagy nőnek a tárgyév április hónapjában alkalmazott díjakhoz képest, kivéve a közszolgálati csomagok havidíjait. A módosítás hatályba lépésének időpontja 2025. május 1-jére esett volna, amihez az anyagot összekészítettük, minden ügyfelet kiértesítettünk, illetve az összes platformunkra feltettük.

2025. 04.09-én Orbán Viktor miniszterelnök bejelentést tett, aminek következtében nem áll módunkban az előfizetői díjakat emelni, még inflációs rátával sem, mivel a DIGI Távközlési és Szolgáltató Kft, mint a ONE Cégcsoport tagja, erre kötelezettséget vállalt a minisztérium felé. És ugyebár a KTV szolgáltatás a DIGI nevében történik, akire az ön-moratórium kőkeményen vonatkozik. A Progádor Nonprofit Kft. pedig a kábeltelevízió szolgáltatást bérleti szerződéssel adja tovább a lakosság felé.  
Ebből sajnos az következik, hogy a 2024-es KTV árakat kell alkalmaznunk a jelenlegi szabályok szerint 2026.07.01-ig!

Bővebben az alábbi linken informálódhatnak:

<https://index.hu/gazdasag/2025/04/09/telekom-dijkorrekcio-magyar-gazdasag-fellendules-dijcsomag-tarifa-mobilszolgaltato-nagy-marton-fenyegetes/>

A lakosság felé megtesszük a szükséges lépéseket és értesítjük őket az áremelés eltörléséről. A kábeltelevízióra, honlapra, Facebook-ra feltett anyagot levettük, illetve javítottuk!

Azonban mivel kis cég vagyunk, kevés előfizetővel, így az árcsökkentés az internet előfizetői díjakra nem vonatkozik. Tehát a 2025. 03.01-től az emelt internetdíjakat alkalmazhatjuk.

Tisztelettel:

Paulikné Szelei Mónika