

**Gádoros Nagyközség Önkormányzata**

**5932 Gádoros, Kossuth Lajos utca 16.**

ELŐTERJESZTÉS

a KÉPVISELŐ-TESTÜLET 2025. április 29-i rendes ülésére

**Napirend:**

**Tárgy:** Köztemető kegyeleti közszolgáltatási szerződés ügye

**Előterjesztő:** Dr. Szilágyi Tibor polgármester

**Készítette:** Dr. Szilágyi Tibor polgármester

**Előzetesen tárgyalja:** Pénzügyi, Gazdasági és Környezetvédelmi Bizottság

**Az előterjesztés a jogszabályi rendelkezéseknek megfelel:** Kőszegi Erzsébet Mária jegyző s.k.

**Az előterjesztéssel kapcsolatos törvényességi észrevétel:**

**A döntéshez egyszerű** ☒

**minősített** ⬜ **többség szükséges.**

**Az előterjesztés a kifüggesztési helyszínen közzétehető:**

**Igen** ☒

**Nem** ⬜

**Az előterjesztést nyílt ülésen kell tárgyalni**. ☒

**Az előterjesztést zárt ülésen kell tárgyalni. ⬜**

**Azelőterjesztés zárt ülésen tárgyalható. ⬜**

**ELŐTERJESZTÉS**

**A Képviselő-testület 2025. április 29-én tartandó rendes ülésére a**

**köztemető üzemeltetés kegyeleti közszolgáltatási szerződés meghosszabbításának ügye**

**Tisztelt Képviselő-testület!**

A köztemető üzemeltetésére vonatkozó szerződés meghosszabbítása iránti kérelem érkezett az Orosházi Piéta Temetkezési Bt.-től (5900 Orosháza, Könd utca 53-55.)

Az önkormányzat tulajdonában álló Gádorosi Köztemető üzemeltetésére a jelenlegi érvényes kegyeleti közszolgáltatási szerződés 2020. október 01. napjától 5 éves időtartamra szólt, melynek ideje 2025. szeptember 30. napjával lejár.

Az üzemeltető levelében erre vonatkozóan kérelmezi meghosszabbíttatni a temetőkről és a temetkezésről szóló 1999. évi XLIII. tövény 39. § (2) bekezdés szerint e) pontja alapján: „*a szerződés érvényességi idejét, amely 5 évnél rövidebb és 15 évnél hosszabb nem lehet, de újbóli megkötése nem zárható ki*”.

Tájékoztatást ad arról, hogy az elmúlt időszakban a temetőben végzett munkájuk során az öreg parcellák átláthatóvá, rendezetté váltak, a kerítésvonalak kitisztításra kerültek, hulladéktárolókat helyeztek ki, az illegális lerakóhelyeket sikerült felszámolniuk. Parkosítottak, fákat ültettek.

A szerződést a fentiekre hivatkozással 15 év intervallumra javasolnák, szeretnék újból megkötni az Önkormányzattal, mert ez alapján tudnának vállalni a település temetőjére egy hosszabbtávú, nagyobb értékű beruházást is, ami egy kornak megfelelő, modern elektronikus sírhelynyilvántartó rendszer megvétele és fokozatos bevezetése lenne.

Az Orosházi Piéta Temetkezési Bt. továbbra is folyamatosan rendelkezik a jogszabályban előírt anyagi és szakmai feltételekkel, ami a temető üzemeltetéséhez szükséges, továbbá a köztemetési feladatok ellátására is szerződésben áll jelenleg az Önkormányzattal.

**Tisztelt Képviselő-testület!**

Kérem a tisztelt Képviselő-testületet, hogy döntsön arról, hogy pályáztatás, pályázati kiírás nélkül újból megköti-e a kegyeleti közszolgáltatási szerződést az Orosházi Piéta Temetkezési Bt.-vel?

**Határozati javaslat I.:**

Gádoros Nagyközség Önkormányzat Képviselő-testülete dönt arról, hogy a Gádorosi Köztemető kegyeleti közszolgáltatás ellátását pályázat útján hirdeti meg.

Felelős: Dr. Szilágyi Tibor polgármester

Határidő: értelem szerint

**Határozati javaslat II.:**

Gádoros Nagyközség Önkormányzat Képviselő-testülete dönt arról, hogy a Gádorosi Köztemető üzemeltetésére az Orosházi Piéta Temetkezési Bt. (székhely: 5900 Orosháza, Könd u. 53-55., képviseli: Kárai Attila ügyvezető) kegyeleti közszolgáltatási szerződését újból megköti …... évre, 2025. október 01. napjától ................................... napjáig.

Felkéri Polgármester Urat a szükséges intézkedés megtételére.

Felelős: Dr. Szilágyi Tibor polgármester

Erről értesül: Kárai Attila ügyvezető Orosházi Piéta Temetkezési Bt.

Líbor Zsolt Istvánné pénzügyi csoportvezető

Határidő: értelem szerint

Gádoros, 2025. április 14.

Dr. Szilágyi Tibor

polgármester